open-index/open-wikipedia-markdown huggingface dataset:
Kaari Sillamaa Laste Kaunite Kunstide Kool

**Kaari Sillamaa Kaunite Kunstide Kool** on 1994. aastal asutatud erahuvialakool Tallinnas aadressil Vabaduse väljak 4. 

Kooli loomise idee käis välja tollane Tallinna Filharmoonia direktor Tarmo Leinatamm. Idee viis ellu Kaari Sillamaa, kes hakkas kooli ka juhtima. 

Koolis hakati õpetama viit kunstiala: laul, tants, teater, joonistamine ja keraamika. 

Tänapäeval on põhirõhk teatriga seotul. 

Kooli direktor on asutamisest alates Kaari Sillamaa. Kooli on nimetatud seetõttu ka Kaari Sillamaa Kaunite Kunstide Kooliks. 

Kaunite Kunstide Kool on Tallinnas asunud mitmetel aadressidel, kõige pikemalt – 10 aastat järjest (2009–2019) tegutseti aadressil Salme 12 (Salme Kultuurikeskuses), siis mõned aastad samas majas Avatud Kooliga – Aru 10/Auna 6 ja praegu on Kaunite Kunstide Kool seadnud end sisse Otsa-kooli endises majas Vabaduse väljak 4/ Müürivahe 12.

## Astmeline teater
...on see, kui laps/õpilane ühest teatrist on välja kasvanud ja teise teatrisse üle läheb.

Vastavalt esinejate vanusele valitakse ka mängitavad tükid, pannakse need muusikasse, sõnasse ja tantsusammudesse ning kui on kujundatud ka lava ja näitlejad kostüümidesse riietatud – kutsutakse saali publik – samuti vastavalt vanusele.

Kaunite-kooli teatrietenduste valmimisel ei ole õpilased ainult näitlejate rollis vaid nad kaasatakse ka töödesse lava taga – nii tulevad õpilaste hulgast rekvisiitorid, kostümeerijate ja grimeerijate-juuksurite abid, dekoratsioonid valmivad juhendajate käe all jne.

Aga siiski tullakse teatrikooli eeskätt näitemängu tegema – Kaunite-koolis peamiselt muusikalist näitemängu – laulumänge, muusikale, ooperitki ja vahel sekka ka draamatükke ja tantsulavastusi.

Mudilaste laulu- ja näitering (3-4) 

Mudilasteater (koolieelikud 5-7a)

Laste muusikateater noorem rühm (7-10) 

Laste muusikateater vanem rühm (11-13) 

Noorte muusikateater (14+) 

Lavavõitlus (13 +) 

Tütarlaste tants (7-13) 

Solfedžo lastele (7-13)

Pop- ja muusikalilaul - individuaalõpe 

## Juhendajad

* Kaari Sillamaa – kooli ja teatri omanik, direktor, Mudilasteatri ning Mudilaste laulu- ja näiteringi juhendaja, Lasteteatri noorema rühma muusikajuht ja solfedžoõpetaja
* Janika Sillamaa – Noorte Muusikateatri lavastaja ja muusikajuht, libretist ja helilooja
* Katre Jaani – Laste Muusikateatri noorema rühma lavastaja ja koreograaf, Mudilasteatri liikumise- ja näitlemisõpetaja, filmirežissöör, kunstnik ja grimeerija
* Hille Savi – Laste Muusikateatri vanema rühma lavastaja ja muusikajuht, väikelavastuste lavastaja ja Segakoori dirigent
* Mait Mikussaar – solistide hääleseadja
*Johanna-Elise Kabel – Laste Muusikateatri vanema rühma ja Noorte Muusikateatri koreograaf.

## Viited

## Välislingid
*Koduleht
*Kooli e-pood 
*
Hilter

**Hilter** on vald Saksamaal Alam-Saksi liidumaal Osnabrücki kreisis.

Valla pindala on 52,6 km². 31. detsembril 2017 elas seal 10 383 inimest. Vald asub Teutoburgi metsas. Kõrgeim koht on Hohnangel, 262 m üle merepinna.

## Tööstus

Hilter oli tuntud Hilter Goldi ookrikaevanduse, samuti suure margariinitehase poolest, mis omas 20. sajandi alguses ühte suurimat vaalapüügilaevastikku.


Hilter am Teutoburger Wald, die evangelisch-lutherische Kirche Sankt Johannes der Täufer IMG 6824 2020-07-31 12.12.jpg|Sankt Johannes de Täufer
Hilter, stadhuis 2008-07-15 14.11.JPG|Raekoda


## Viited

## Välislingid
* Valla koduleht
Tatarsk

**Tatarsk** on linn Venemaal Novosibirski oblastis, Tatarski rajooni keskus. Linna läbib Siberi raudtee.

Asula on rajatud 1894. aastal, linnaõigused sai 1914. aastal.

## Galerii

Татарск. Ул. Ленина 1.jpg
Татарск. Ул Урицкого.jpg
Ostercappeln

**Ostercappeln** on vald Saksamaal Alam-Saksi liidumaal Osnabrücki kreisis.

Valla pindala on 100,18 km². 31. detsembril 2017 elas seal 9628 inimest. Vald asub Wieheni mägedes, umbes 15 km Osnabrückist kirdes.

## Vaatamisväärsusi

Pilt:Venne Mühlenensemble 2.JPG|Vabrikusaar Vennes
Pilt:Ostercappeln - Darpvenne - Eisenzeithaus 01.jpg|Koopia rauaaegsest majast Darpvennes
Pilt:Windthorst-Gedenkstaette.jpg|Ludwig Windthorsti mälestusmärk
Pilt:Darpvenner steine i 03.jpg|Megaliitiline hauakamber "Darpvenner Steine I"
Pilt:Darpvenner steine ii 01.jpg|Megaliitiline hauakamber "Darpvenner Steine II"
Pilt:Darpvenner steine iii 02.jpg|Megaliitiline hauakamber "Darpvenner Steine III"
Pilt:Driehauser Steine.jpg|Megaliitiline hauakamber "Driehauser Steine"
Pilt:Haaren megalithgrab i 04.jpg|Megaliitiline hauakamber "Dübberort I"
Pilt:Haaren megalithgrab ii 04.jpg|Megaliitiline hauakamber "Dübberort II"


## Sõpruslinnad

* Bolbec, Prantsusmaa, aastast 1966

## Tuntud inimesi

* Ludwig Windthorst (1812–1891), poliitik
* Michael Hohnstedt (1988–), Saksa jalgpallur
* Timo Beermann (1990–), Saksa jalgpallur

## Viited

## Välislingid

* www.ostercappeln.de
Yvonne (lehm)

**Yvonne** (2005 – 3. september 2019) oli punasekirju lehm, kes põgenes 2011. aastal oma taluniku juurest Mühldorfis Saksamaal ja varjas end nädalaid metsas, äratades sellega ka meedia tähelepanu. Talunikud, politseinikud ja loomaõiguste aktivistid polnud võimelised teda leidma ja kinni võtma. 

Yvonne sündis 2005. aastal ja elas lüpsilehmana Liesertali orus Austria Alpides. 2011. aasta märtsis müüs senine omanik ta teisele talunikule Aschau am Innis Baieris Saksamaal, kes kavatses lehma nuumata ja lihaks teha. 24. mail 2011  põgenes Yvonne elektrikarjusega hoitud karjamaalt ja peitis end metsa. Pärast põgenemist ostis lehma loomaõiguslane Michael Aufhauser, et oma loomade varjupaika viia. Lehma leidmiseks ja metsast välja meelitamiseks kasutati kõikvõimalikke tehnoloogiaid: infrapunakaameraid, helikopterit, ka teisi lehmi kui meelitusvahendit. Sedamööda kuidas kõik katsed Yvonne'i kinni püüda läbi kukkusid, sai lehm üha kasvavat tähelepanu Saksamaa ja Austria meedias ja hiljem üle kogu maailma. Tabloidväljaanne Bild pani tema tabamise eest välja 10&nbsp;000 euro suuruse vaevatasu. 

Yvonne püüti kinni 2011. aasta 1. septembril Stefanskircheni lähistel Unteralmshamis ja veetis oma ülejäänud elupäevad turvaliselt loomade varjupaigas.

Ameerika Ühendriikide filmiprodutsent Max Howard ja Münchenis asuv Papa Löwe Filmproduktion ühinesid Torsten Poecki ja Suurbritannias elava kirjaniku ja produtsendi Kirsty Peartiga, et toota osaliselt animeeritud koguperefilm "Cow On the Run" ('Ärajooksnud lehm').

## Viited
Wallenhorst

**Wallenhorst** on vald Saksamaal Alam-Saksi liidumaal Osnabrücki kreisis.

Valla pindala on 47,18 km². 31. detsembril 2017 elas seal 22 981 inimest. Vald asub Wieheni mägedes, umbes 10 km Osnabrückist põhjas.

## Tuntud inimesi

* Georg Budke (1900–1994), poliitik, CDU
* Hubert Müller (1936–1995), katoliku preester, teoloog ja kirikujurist
* Johanna Voß (1957–), poliitik, Vasakpartei
* Stefan Niggemeier (1969–), ajakirjanik, kasvas üles Wallenhorsteri ringkondades Rulles ja Lechtingenis
* Horst Georg Pöhlmann (1933–), Saksa evangeelne teoloog, elas Wallenhorstis
* Irmgard Vogelsang (1946–), poliitik, CDU
* Clemens Lammerskitten (1957–), poliitik, CDU

## Viited

## Välislingid

* www.wallenhorst.de
Artlandi ühisvald

**Artland** on valdade ühendus (*[[Samtgemeinde]]*) Saksamaal Alam-Saksimaal Osnabrücki kreisis.

Selle pindala on 189,32 km². 31. detsembril 2017 elas seal 23 334 inimest. See asub Hase jõe ääres, umbes 45 km Osnabrückist põhjas ja 25 km Vechtast läänes. Selle keskus on Quakenbrück.

Samtgemeinde Artland koosneb järgmistest valdadest:

* Badbergen
* Menslage
* Nortrup
* Quakenbrück

## Välislingid

* www.artland.de
Bersenbrücki ühisvald

**Bersenbrück** on valdade ühendus (*[[Samtgemeinde]]*) Saksamaal Alam-Saksimaal Osnabrücki kreisis.

Selle pindala on 255,45 km². 31. detsembril 2017 elas seal 29 408 inimest. Selle keskus on Bersenbrück.

Samtgemeinde Bersenbrück koosneb järgmistest valdadest:

* Alfhausen 
* Ankum
* Bersenbrück
* Eggermühlen
* Gehrde
* Kettenkamp
* Rieste

## Välislingid

* bersenbrueck.de
Fürstenau ühisvald

**Fürstenau** on valdade ühendus (*[[Samtgemeinde]]*) Saksamaal Alam-Saksimaal Osnabrücki kreisis.

Selle pindala on 224,58 km². 31. detsembril 2017 elas seal 15 949 inimest. Selle keskus on Fürstenau.

Samtgemeinde Fürstenau koosneb järgmistest valdadest:

# Berge 
# Bippen 
# Fürstenau
Neuenkircheni ühisvald

**Neuenkirchen** on valdade ühendus (*[[Samtgemeinde]]*) Saksamaal Alam-Saksimaal Osnabrücki kreisis.

Selle pindala on 152,83 km². 31. detsembril 2017 elas seal 10 171 inimest. Selle keskus on Neuenkirchen.

Samtgemeinde Neuenkirchen koosneb järgmistest valdadest:

# Merzen 
# Neuenkirchen 
# Voltlage
Badbergen

**Badbergen** on vald Saksamaal Alam-Saksi liidumaal Osnabrücki kreisis.

Valla pindala on 79,11 km². 31. detsembril 2017 elas seal 4564 inimest. Vald asub Hase jõe ääres. Valda kuuluvad järgmised külad: Badbergen, Grönloh, Groß Mimmelage, Grothe, Langen, Lechterke, Vehs, Wehdel, Wohld ja Wulften.

## Viited

## Välislingid

* www.badbergen.de
Ekstreemsport

**Ekstreemsport** on sport, kuhu kuuluvad äärmuslikku osavust ja julgust nõudvad spordialad.

Ekstreemspordialasid iseloomustavad tihti suuremad kõrgused ja kiirused ja selle tõttu ka suurem õnnetuserisk. Tuntumad alad Eestis on tõukerattasõit, BMX, lumelauasõit, vigursuusatamine, *[[downhill]]* ja rulasõit. Suurema õnnetusriskiga spordialad on ka motosport, langevarjuhüpped ja kaljuronimine.

## Tõukerattasõit
Tõukerattaga trikitamise algusaastatel ei võtnud seda spordiala eriti tõsiselt rulatajad ja BMXi sõitjad, kuid praeguseks on see üks tuntumaid esktreemspordi alasid maailmas ja sellel alal toimuvad väga suured võistlused nagu Scoot Fest, ISA (International Scootering Assosiation) maailmameistrivõistlused ja Nitro World Games, kus 2018. aastal Eesti tõukerattur Roomet Säälik sai 2. koha.
Carlos Ukareda

**Carlos Ukareda** (sündinud 11. septembril 2000 Tallinnas) on Eesti laulja, laulukirjutaja, muusikaprodutsent ja kitarrist. Ta on tuntud oma pop-, kantri- ja bluusimõjutustega loomingust ning tegevusest nii sooloartistina kui ka laulukirjutajana Eesti ja rahvusvahelisel muusikamaastikul.

## Elu ja karjäär
Carlos Ukareda sündis musikaalses perekonnas. Tema isa Raul Ukareda on Eesti bluusikitarrist ja muusik, kes on oluline tegelane Eesti bluusimuusika arengus. Emapoolne vanaisa Aksel Pajupuu oli muusikategelane ja koorijuht, kes aitas kaasa noortelaulupeo tekkimisele ja arengule Eestis. Mitme põlvkonna muusikaline taust mõjutas Ukareda varajast huvi muusika vastu.

Kuueaastaselt alustas Ukareda klassikalise kitarri õpinguid Viimsi Muusikakoolis. Lisaks muusikale mängis ta lapsepõlves jalgpalli klubis MRJK (Viimsi JK). Noorukieas tuli tal teha valik muusika ja spordi vahel, mille tulemusel otsustas ta keskenduda muusikukarjäärile.

Carlos sai laiemalt tuntuks 2018. aastal, kui ta saavutas telesaates *Eesti otsib superstaari* kuuenda koha. Pärast saadet hakkas tema muusikakarjäär kiiresti arenema ning ta asus aktiivselt esinema üle Eesti.

Rahvusvahelist tähelepanu pälvis hetk, mil Ed Sheeran jagas oma sotsiaalmeediakanalites Carlose TikToki duetivideot, mis kogus üle maailma miljoneid vaatamisi.

2021 aastal lõpetas Carlos Tallinna Georg Otsa nimelise Muusikakooli muusikaproduktsiooni erialal.

2022 aastal sõlmis ta lepingu muusikakirjastajaga FAAR Music, mis kujunes oluliseks verstapostiks tema karjääris. Samal perioodil hakkas Carlos kirjutama muusikat lisaks enda loomingule ka teistele artistidele.

Carlos on osalenud Eesti Laulu konkursil kahel korral: 2022. aastal looga “Whiskey Won’t Forget” ning 2023. aastal looga “Never Growing Up”, mis saavutas finaalis kuuenda koha.

2024 aastal osales Carlos telesaates *Tähtede täht*, kus ta võitis nii ooperivooru kui ka diskovooru. Saates osalemine tõi esile tema mitmekülgsuse vokalistina.

## Koostööd ja rahvusvaheline tegevus
2025 aastal jõudis Carlose kaasautorina kirjutatud laul “Want More? One More!” Lõuna-Korea poistebändi NEXZ albumile. Album saavutas Lõuna-Korea müügiedetabelis esikoha.

Samal aastal ilmus nublu ja Vaiko Epliku koostöös valminud EP *“Supersuure Hoolega”*, millel on Carlose kaaskirjutatud ja produtseeritud laul “Tipus ulub tuul”. Lugu pälvis Eesti Muusikaauhindadel aasta laulu nominatsiooni.

Samal aastal tegi Carlos koostööd ka ansambliga Cartoon, mille tulemusena valmis lugu “Around Us” albumile *Cartoon and Friends*.

2025 aasta teises pooles suundus Carlos Ameerika Ühendriikidesse Tennessee osariiki Nashville’i, et teha koostööd kohalike artistide ja laulukirjutajatega ning laiendada oma rahvusvahelist artistikarjääri.
Meru keel

**Meru keel** on bantu keelte kirdebantu rühma kuuluv keel, mida räägivad merud Keenia keskosas Idaprovintsis. Kõnelejaid oli 2009. aastal umbes 1 660 000.

## Kiri
Meru keelt kirjutatakse ladina kirjas. 

Meru tähestik on: a b c d e g h i ĩ j k l m n o p r s t u ũ w y.

## Viited

## Välislingid
*https://phoible.org/languages/mer
Reproduktsioon

**Reproduktsioon** (ladina keelest *re* 'taas' + *producere* 'tootma'), kasutatakse ka lühendvormi **repro**, on kunstiteosest (maalist, graafilisest lehest või joonistusest) foto- või trükitehniliselt valmistatud koopia. Erinevalt reprodutseerivast graafikast ei ole reproduktsioonil iseseisvat kunstiväärtust.

Esimene samm reproduktsiooni tegemisel on digitaalse kujutise loomine. Mida parem on foto, seda kõrgema kvaliteediga on reproduktsioon. Repro kvaliteet sõltub ka trükitehnikast, parimaks loetakse kõrgresolutsioonilist ofsettrükki erilisel paberil või žikleetrükki (prantsuskeelsest sõnast *giclée* 'pritsima').

Reproduktsioonide tegemise eesmärk võib olla hariduslik või seotud kunstiteoste müügiga (oksjonikataloogid jm).

## Vaata ka
* Koopia
* Repliik

## Viited
Harrastusteatrite festival

**Harrastusteatrite festival** on Eesti Harrastusteatrite Liidu korraldatav üleriigiline teatrifestival. Festival toimub iga kahe aasta tagant.

2018. aastal toimus 15. festival.

Festivali peaauhind (*grand prix*) antakse parimale lavastusele.

## Peaauhinna laureaadid
*...
*2018 Adomas Stančikas, "Mida talle öelda ehk Tigu", lavastaja Nerijus Gedminas (Leedu), Teater KaRakTer

## Vaata ka
*Külateatrite festival

## Viited
Norwegian Air UK

**Norwegian Air UK** on Suurbritannia lennufirma, mille tütarettevõtteks on Norwegian Air Shuttle.

Norwegian Air UK-i lennukipark koosneb 13 lennukist.
Alfhausen

**Alfhausen** on vald Saksamaal Alam-Saksi liidumaal Osnabrücki kreisis.

Valla pindala on 39 km². 31. detsembril 2017 elas seal 3899 inimest. Alfhausen paikneb umbes 27 km Osnabrückist põhjas.

## Ajalugu

Alfhausen on asutatud 974. aastal. Nimi *Alfhausen* on tulnud alamsaksa keelest ja tähendab "11 maja". Selle täpne ajalugu on siiski teadmata. Elanikkonna enamus on katoliiklased. Kuid linnas on ka muid usukogukondi. Varauusajal läks linn Hannoveri kuningriigi võimu alla. Üsna paljud tema elanikud emigreerusid Baltimore'i ja Cincinnatisse, Ohiosse ja Põhja-Kentuckysse Ameerika Ühendriikides.

## Vaatamisväärsused

1971. aastal loodi Alfsee järv Hase jõe üleujutuse tõrjeks; see nimetati lähedalasuva Alfhauseni valla järgi. Populaarse sihtkohana puhkajatele ja päevamatkajatele on järv viimastel aastatel väga oluliseks muutunud. 1990. aastatel laiendati järve, et koguda vett suuremast valglast.

Renoveeritud Ristija Johannese kirik, ehitatud 13. sajandil, on populaarne abiellujate seas. Selle interjöör, näiteks Bentheim ristimisnõu ja Madonna kuju, pärineb osaliselt gooti ajastust.

Vanas külakeskuses on mitu 16. sajandi hoonet.


St johannis alfhausen kirchburg.JPG
Alfsee Überlauf.JPG|Alfsee järv


## Viited

## Välislingid

* www.alfhausen.de
Bister

**Bister** (prantsuse keelest *bistre* 'tõmmu') on pruun orgaaniline värvipigment, värvuselt ja koostiselt sarnane asfaldiga. Saadakse pöökpuu või kase põletustõrvast ja nõest, koostiselt suure tõrvasisaldusega tahm.

Värvuselt kollakaspruun kuni tumepruun, sõltuvalt valmistamisprotsessist. Vähese kattevõimega, pigem laseeriv. Pigment ei ole valguspüsiv, otseses päikesevalguses pleegib. Aluste ja hapete toimel laguneb. Rahvusvahelises värvainete indeksis on ta tähis NBr 11 (Natural Brown 11). Eesti keeles ei ole pigmendi nimetusest tuletatud värvuse nimetust.

Alates 14. sajandist oli bister kasutusel vesivärvipigmendina sulejoonistustes, monokroomsetes vesivärvimaalingutes ja maalilise efekti andmiseks alusmaalinguna akvarellides. Kui 18. sajandil hakati kasutama rohkem tušši ja seepiat, tõrjus see bistermaalingu tagaplaanile, ehkki neid tehti veel ka 19. sajandil.

Van Dycki maalidel on bistrit kasutatud laseeriva värvina varjudes, alltoodud näites John Stuarti kullavärvi ja pruuni riietuse varjudes koos punase ookriga ja natukese kollase ookriga üleminekutoonides.

## Näiteid

Fail:Nicolas Poussin - Two Silver Birches, the Front One Fallen, c. 1629 - Google Art Project.jpg|Nicolas Poussin. "Kaks kaske". Grafiitpliiats, pintslijoonistus bistriga. 1629
Fail:Sir-Anthony-van-Dyck-Lord-John-Stuart-and-His-Brother-Lord-Bernard-Stuart.jpg|Anthonis van Dyck. John Stuart ja tema vend Bernard Stuart. Õlimaal, 1638
Fail:Charles-Joseph Natoire - Italian Fall Landscape with Monte Porzio and an Offering to Pan, 1763 - Google Art Project.jpg|Charles-Joseph Natoire. "Itaalia sügismaastik, Monte Porzio ja ohver Paanile". Sulg, bister, punane ja valge kriit ning akvarell sinakal paberil, 1763
Fail:Jhfragonard2.jpg|Jean-Honoré Fragonard. "Le Coucher des ouvrières", bisterlaveering
Fail:Predella of an Altar, Cathedral, Tarragon MET 50.130.143w.jpg|John Singer Sargent. Altari predella, Tarragona katedraal. Pliiats, bistermaaling, 1895–1908


## Vaata ka
* bisterpruun
* seepia
* tušš

## Viited

## Välislingid
* Bister kunsti- ja konserveerimismaterjalide andmebaasis CAMEO
* Bister maalipigmentide portaalis colourlex.com
* Bister. Hariduse sõnaraamat (Tartu, 1908) vikitekstides
Georg Voogas

**Georg Voogas** (15. september 1867 Pärnumaa, Audru vald – 22. mai 1956) oli Eesti õigeusu vaimulik.

28. märtsil 1921 pühitseti ta diakoniks.

1921–1922 teenis ta Tallinna Püha Neeva-Aleksandri koguduses. Kuni 1940 oli ta vabakutseline diakon.

Ta oli Tallinna Meestelaulu Seltsi asutajaid.

## Viited

## Välislingid
*Elulugu EAÕi vaimulike andmebaasis
Simsalabim

**Simsalabim** on võlusõna, mida kasutavad võlurid võlutrikkide tegemisel.

## Vaata ka

*Abrakadabra
*Mustkunst

## Viited
Quakenbrück

**Quakenbrück** on linn ja vald Saksamaal Alam-Saksi liidumaal Osnabrücki kreisis.

Valla pindala on 17,95 km². 31. detsembril 2017 elas seal 13 366 inimest. Vald asub Hase jõe ääres. See on *[[Samtgemeinde]]* Artlandi osa.

Quakenbrückis on elukutseline korvpallimeeskond Artland Dragons.

## Kliima

Mõõdukat rannikukliimat mõjutavad niisked loodetuuled Põhjamerelt. Pikaajaline keskmine õhutemperatuur Quakenbrückis on 8,5–9,0 °C, keskmine sademete hulk on 700 mm. Maist kuni augustini on umbes 20–25 päeva, kus temperatuurid võivad tõusta üle 25 °C.

## Ajalugu

Quakenbrück asutati 1234. aastal Osnabrücki piiskopi poolt, kuigi ala oli juba varem asustatud. See oli Osnabrücki põhjapiiriks.

29. mail 1916 andis Clemens Freiherr von Schorlemer-Lieser linnale prantsuse paplist tehtud *[[Kriegsnagelungen]]i* ja see paigutati raekoja koosolekuruumi. Tulu kujust, mis kujutas 13.–14. sajandi rüütlit, riietatud raudrüüsse ning hoidmas kilpi ja mõõka ja sai tuntuks kui Quakenbrücki raudrüütel (*Quakenbrücker Eiserne Burgmann*), kasutati sõjapürgimuste toitmiseks. Kuju ehitasid kaks sõdurit Schorlemeri pataljonist.


Quakenbrück Bahnhof (Rückseite).jpg|Quakenbrücki jaam
Die Große Kirchstraße und St. Sylvester.jpg|St. Sylvesteri kirik


## Linnas sündinud

* Dietrich Hermann Hegewisch (1746–1812), ajaloolane
* Heinrich Beythien (1873–1952), majandusteadlane ja poliitik, Riigipäeva saadik. 1936. aastal NSDAP-st välja heidetud.
* Wilhelm Martin (1876–1954), kunstiajaloolane, 1909–1945 Mauritshuisi direktor Haagis, kunstiajaloo professor Leideni ülikoolis
* Enno Patalas (1929–2018), filmiajaloolane ja kriitik
* Christian Brand (1972–), endine Bremeni Werderi jalgpallur ja praegune FC Luzern juht
* Cinta Laura (1993–), Indoneesia näitleja

Quakenbrücki sõpruslinn on aastast 1985 Conway (Arkansas) Ameerika Ühendriikides.

## Paigaga seotud inimesi

* Wilhelm Bendow (1884–1950), näitleja, oli 1905/06 *Realgymnasiumi* õpilane.
* Holger Czukay (1938–2017), muusik, rahvusvaheliselt tuntud kui bändi Can liige, muusikaõpetaja Artlandi keskkoolis Quakenbrückis.
* Friedrich Ebert (1871–1925), poliitik (SPD), töötas 1891. aasta kevadel Quakenbrücki sadulsepaäris.
* Klaus von Klitzing (1943–), Nobeli füüsikaauhinna laureaat Halli kvantefekti avastamise eest 1985. aastal, läbis abituuriumi Quakenbrückis 1962. aastal. Tema järgi on nimetatud linnas üks tänav.
* Claus Peter Poppe (1948–), poliitik ja Alam-Saksi Maapäeva liige, oli aastatel 1995–2003 Artland-Gymnasiumi direktor Quakenbrückis.
* Hans-Gert Pöttering (1945–), CDU poliitik ja Euroopa Parlamendi president, lõpetanud Artland-Gymnasiumi.

## Viited

## Välislingid
* www.quakenbrueck.de
Repliik (kunst)

**Repliik** ehk **autorikordus** on kunstniku omakäeline kordus oma teosest.

Näiteid:
* Niguliste kirikus asuv Bernt Notke "Surmatants" on 15. sajandi lõpul tehtud autorikordus 1463. aastal valminud surmatantsumaalist Lübeckis.
* Leonhard Lapin trükkis 2016. aastal uuesti oma serigraafiad 1976. aastal loodud seeriast "Naine-Masin".

## Vaata ka
* Koopia

## Viited
Disney Jr.

**Disney Jr.** on Ameerika Ühendriikide tasuline telekanal, mis on suunatud 4-8-aastastele lastele. Kanali omanik on Walt Disney Company.

Kanal näitab nii klassikat kui ka uusi, arendavaid ja vägivallavabu multifilme.
Artur Luha preemia

**[[Artur Luha]] preemia** (ka **Akadeemik Artur Luha preemia**) on TTÜ Geoloogia Instituudi välja antav preemia.

## Laureaadid
*...
*1982 Anto Raukas
*...
*2002 Elga Mark-Kurik (1997-2001 avaldatud uurimistööde seeria eest)
*...

## Viited
Talveakadeemia

**Talveakadeemia** on Eesti teaduse ürituste sari. Sarja läbiv teema on jätkusuutlik eluviis. Sarja korraldab MTÜ Talveakadeemia.

Üritus lõppeb Tartus toimuva TudengiTeaduse päevaga, kus muu hulgas üliõpilased esitavad oma teadusartikleid.

## Viited

## Välislingid
*Koduleht
Nutilabor

**Nutilabor** on Eesti sihtasutuse Vaata Maailma projekt, mis keskendub noorte harimisele IT valdkonnas. Projekti läbiviimisel osalevad ka EMT, Elion ja Microsoft. Projekti raames korraldatakse igal aastal noortele erinevaid IT valdkonnaga seotud huviringe.

Projekt sai alguse 2012./2013. õppeaastal. 

2015./2016. õppeaastal osales projekti üritustel üle 2300 noore.

## Viited

## Välislingid
*http://www.vaatamaailma.ee/projektid/nutilabor
Balti Folkloori Instituut

**Balti Folkloori Instituut** (inglise *The Baltic Institute of Folklore*) oli institutsioon, mis koordineeris Balti riikide folkloorialast teadustegevust.

Asutuse asutasid 1995 folklooriga tegelevad Balti riikide institutsioonid.

1995-1998 oli asutuse direktor Aldis Putelis ja 1998-2003 Madis Arukask.

Asutus andis välja ajakirja Journal of the Baltic Institute of Folklore.

## Viited

## Välislingid
*http://www.folklore.ee/BIF/
Keeledušš

**Keeledušš** (inglise keeles *language showers*) on üks lõimitud aine- ja keeleõppe läbiviimise meetoditest. Meetodi kaks peamist eesmärki on eri keelte olemasolu teadvustamine ja ettevalmistus keeleõppeks. Kuna keeledušš pakub õpitava keelega vaid lühiajalist kokkupuudet, ei saa ainult keeleduši meetodeid rakendades võõrkeelt heal tasemel selgeks õpetada. Seetõttu on tegemist hea võimalusega erinevate keeltega tutvumiseks enne ühe keele süvenenumalt õppimiseks välja valimist.

## Iseloomustus
Keeleduši peamine sihtrühm on 4–10 aasta vanused lapsed. Nende keelekümblus (võõrkeelses keskkonnas viibimine) kestab 30–60 minutit päevas ja see aeg sisaldab mängimist, laulmist, näitvahendite kasutamist, õpiobjektide käsitsemist ning liikumist. Seejuures räägivad programmi läbi viivad õpetajad valdavalt ainult sihtkeeles.

Sihtkeele õppimise aluseks on õppimist edendavad rutiinsed tegevused (nt korduvad fraasid, kindlad ülesandega seotud tavad jne). Tänu korduvatele tegevustele harjuvad keele õppijad kasutama kümbluskeele sõnu, fraase ja lausemudeleid.

Näiteid keeleduši raames läbi viidavatest tegevustest:
* tund vastavat võõrkeelt emakeelena kõneleva külalisega;
* liikumist ja õpitavat sõnavara sisaldavad laulumängud;
* võõrkeelsete videote ja filmide vaatamine.

## Vaata ka
*Keelekümblus
 
## Viited
Balti Teatri Sügis

**Balti Teatri Sügis** (ka **Balti Teatrisügis**) on Balti riikides toimuv teatrifestival.

Festivalil jagatakse ka auhindu, näiteks parima meesnäitleja ja parima naisnäitleja preemia.

2011. aastal toimus seitsmes festival.

## Toimumiskohad
*...
*2011 Läti, Riia
*...

## Viited
Balti Tee (olümpiaad)

**Balti Tee** on Läänemere-äärsete riikide matemaatikaolümpiaad. Olümpiaadil osaleb igast riigist üks viieliikmeline võistkond.

Esimene olümpiaad toimus 1990 Riias.

Eestis on olümpiaad toimunud neli korda: 1991, 1994, 2002 ja 2012.

Eesti on olümpiaadi võitnud ühe korra: aastal 1999.

## Viited

## Välislingid
*http://www.math.olympiaadid.ut.ee/html/index.php?id=baltitee#bw18
Przeworsk

**Przeworsk** on linn Poolas Podkarpacie vojevoodkonnas, Przeworski maakonna keskus. Przeworsk asub Rzeszówist umbes 36 km idas.

Ürikutes on Przeworski esmamainitud 1280. aastal, linnaõigused sai 1393. aastal. 1772. aastal läks asula Esimese Poola jagamise tagajärjel Habsburgide Austria keisririigi koosseisu.

## Sõpruslinnad
* Berehove, Ungari
* Moravský Krumlov, Tšehhi
* Humenné, Slovakkia

## Galerii

POL Przeworsk Widok.JPG
631600 podkarpackie gm Przeworsk Przeworsk Krakowska 15 zespół klasztorny 1.JPG
Bazylika z boku majestat.jpg


## Viited
Baltic Host

**Baltic Host** on Balti riikides toimuv sõjaõppus, kus harjutatakse liitlasvägede vastuvõtuprotseduure ja vastuvõtuga seonduvat koostööd asjakohaste sõjaväe- ja tsiviilasutuste vahel.

Toimumisajad ja -kohad: 27. juunist kuni 2. juulini 2012 toimus üheaegselt Tartus, Riias ja Nemencines.

## Vaata ka
*Baltops
*Sabre Strike

## Viited

## Välislingid
*https://www.postimees.ee/891164/balti-riikides-algas-liitlaste-vastuvotuoppus-baltic-host
Külateatrite festival

**Külateatrite festival** on igal aastal Eesti eri paigas toimuv harrastusteatrite festival.

Esimene külateatrite festival toimus 23.-25. märtsil 2001. aastal Tabiveres, Tabivere rahvamaja ja huviteatri eestvedamisel.

## Toimunud festivalid

*2001 Tabivere (Jõgevamaa), 16 näitetruppi
*2002 Iisaku (Ida-Virumaa), 8 näitetruppi
*2003 Abja-Paluoja (Viljandimaa), 14 näitetruppi
*2004 Rannu (Tartumaa), 12 näitetruppi
*2005 Abja-Paluoja (Viljandimaa), 12 näitetruppi  
*2006 Antsla (Võrumaa), 12 näitetruppi
*2007 Riidaja (Valgamaa), 13 näitetruppi
*2008 Tabivere (Jõgevamaa), 18 näitetruppi, 20 etendust
*2009 Salme (Saaremaa), 22 näitetruppi, 23 etendust
*2010 Märjamaa (Raplamaa), 22 näitetruppi, 23 etendust
*2011 Jõelähtme (Harjumaa), 22 näitetruppi, 23 etendust
*2012 Rannu (Tartumaa), 18 näitetruppi  2013 Väike-Maarja (Lääne-Virumaa), 19 näitetruppi, 18 etendust
*2014 Vändra (Pärnumaa), 17 näitetruppi
*2015 Palamuse (Jõgevamaa), 33 näitetruppi, 34 etendust
*2016 Vana-Vigala (Raplamaa), 27 näitetruppi, 31 etendust
*2017 Tori (Pärnumaa), 33 näitetruppi, 33 etendust
*2018 Kärla (Saaremaa), 34 näitetruppi, 35 etendust
*2019 Räpina (Põlvamaa), 30 näitetruppi, 31 etendust
*2021 Palamuse ja Kuremaa

## Vaata ka
*Harrastusteatrite festival
*Mari Möldre nimeline preemia
Raimond Valgre laulufestival

**Raimond Valgre laulufestival** oli muusikafestival, kus esitati eesti helilooja Raimond Valgre loomingut. 

Festivali raames traditsiooniliselt Tartus (kas Karlova Gümnaasiumis või Vanemuise suure teatrimaja laval) toimunud lauluvõistlusel selgitati välja parimad Valgre loomingu esitajad.

Esimesel festivalil, mis toimus 1988. aastal, võistlesid Valgre loomingu esitamisel vaid kooliõpilased. Pärast seda sai festival tasapisi järjest suuremad mõõtmed. Festivali korraldasid Indrek Mustimets, Jaan Kelder ja Parvel Pruunsild.

1998. aastal toimunud lauluvõistlusel osales 60 solisti või kollektiivi, kes esitasid ühe Valgre laulu ning teise vabalt valitud helilooja laulu. Ürituse peakorraldaja oli Paavo Nõgene.

2000. aastal toimus XI festival. Võistulaulmine peeti Vanemuise teatrimajas. Osa võisid võtta kõik üldharidus-, kõrg- ja muusikakoolide, kultuurimajade ja asutuste juures tegutsevad ansamblid ja solistid, kelle seast valiti kinnises eelvoorus välja 45 lõppvõistlusele pääsejat. Osalejad pidid esitama ühe vabalt valitud Valgre laulu ja kohustuslikuna tema "Kevad südames" ning lisaks veel ühe laulu. Võitjad selgitati kahes kategoorias (muusikaline süvaõpe ja muusikaline üldteadmine).

2004. aasta novembris Tartus toimuma pidanud XIII Raimond Valgre nimeline laulufestival jäi korraldusmeeskonna vahetuse tõttu ära.

## Vaata ka
* Kummardus Valgrele

## Viited
Önge keel

**Önge keel** on Andamani keelkonna önge harusse kuuluv keel, mida emakeelena räägivad önged Andamani saarte Väike-Andamani saarel.

2011. aasta rahvaloenduse andmeil oli Indias önge keele kõnelejaid 101, enamik öngedest. Önge keel on üks vähestest säilinud Andamani keeltest.

Önge keeles on 6 vokaalfoneemi ja 15 konsonantfoneemi.

## Viited
Kõrvapete

**Kõrvapete** või **kuuldepete** on inimese kuulmises esinev illusioon, mis on ekvivalentne silmapettega nägemismeele korral. Kõrvapette korral kuuldakse helisid, mida stiimulina tegelikult ei esine.

## Näited kuuldepetetest

*Binauraalne tuiklemine
* Konstantse spektriga meloodia (constant spectrum melody)
* Deutschi helirea illusioon (Deutsch's scale illusion)
* Fransseni efekt (Franssen effect)
* Glissando illusioon (Glissando illusion)
* Näiline muusikalise heli jätkuvus (Illusory continuity of tones)
* Näiline katkevus (Illusory discontinuity)
* McGurki efekt (McGurk effect)
* Kuulmise pareidoolia: juhuslikes helides eristuvate helide kuulmine.
* Shepardi heli ehk Shepardi-Risseti heli

## Vaata ka
*Silmapete
*Kuulmine

## Viited
Tudorel Toader

**Tudorel Toader** (sündinud 25. märtsil 1960) on Rumeenia jurist ja poliitik.

Ta oli Rumeenia justiitsminister Grindeanu, Tudose'i ja Dăncilă valitsuskabinettides alates 23. veebruarist 2017 kuni 24. aprillini 2019.

Ta lõpetas aastal 1986 Alexandru Ioan Cuza Ülikooli Iașis.

## Viited

## Välislingid
* Rumeenia justiitsministri määruse projekt võimaldab korruptsioonis süüdimõistmised 2014. aastani tagasiulatuvalt vaidlustada
Ankum

**Ankum** on vald Saksamaal Alam-Saksi liidumaal Osnabrücki kreisis.

Valla pindala on 66,32 km². 31. detsembril 2017 elas seal 7536 inimest. Ankumist kolis 1800. aastani palju inimesi Hollandisse ja hiljem USA-sse.

## Viited

## Välislingid

* www.ankum.de
Bersenbrück

**Bersenbrück** on linn ja vald Saksamaal Alam-Saksi liidumaal Osnabrücki kreisis.

Valla pindala on 42,54 km². 31. detsembril 2017 elas seal 8454 inimest. Vald asub Hase jõe ääres, umbes 30 km Osnabrückist põhjas.

## Reggae Jami festival

Bersenbrück on tuntud seal igal aastal korraldatava *reggae*-festivali Reggae Jam poolest, kus esinevad nii omamised kui ka rahvusvahelised artistid. 2014. aastal tähistas Reggae Jam 20. aastapäeva ja võttis vastu rohkem kui 20 000 külastajat. Reggae Jam on ajakirja Riddim lugejate seas hääletatud korduvalt kõige populaarsemaks Saksa *reggae*-festivaliks.

## Tuntud inimesi
* Hans-Gert Pöttering (1945–), CDU poliitik ja endine Euroopa Parlamendi president

## Viited

## Välislingid
* www.bersenbrueck.de
Viktor Ivanenko

**Viktor Ivanenko** (vene keeles *Виктор Валентинович Иваненко*; 19. september 1947 Koltsovka küla, Išimi rajoon, Tjumeni oblast – 1. jaanuar 2023) oli Nõukogude Liidu ja Venemaa Julgeoleku Komitee töötaja, aastatel 1991–1992 Vene NFSV KGB esimees. 

Ta lõpetas aastal 1970 Tjumeni Tööstusinstituudi automaatika ja telemehaanika erialal. Aastal 1971 lõpetas ta KGB kõrgemad kursused. 

Aastatel 1970–1986 töötas ta KGB Tjumeni oblasti valitsuses, ta on olnud KGB Nižnevartovski linna osakonna ülem.
Emilio Palma

**Emilio Marcos Palma** (sündinud 7. jaanuaril 1978) on Argentina arvutiteadlane, Guinnessi rekordite raamatu järgi teadaolevalt esimene Antarktikas sündinud inimene.

Palma sündis Antarktika poolsaare tipu lähistel asuvas Argentinale kuuluvas Esperanza polaarjaamas. Ta isa, kapten Jorge Palma, oli polaarjaamas baseeruva Argentina maaväe üksuse ülem.

## Vaata ka
* Solveig Gunbjørg Jacobsen
* James Kerguelen Robinson

## Viited
Perth Glory FC

**Perth Glory Football Club** on Austraalia jalgpalliklubi, mis tegutseb Lääne-Austraalia osariigis Perthis. Klubi mängib Austraalia kõrgliigas A-League.

Klubi on asutatud 1995. aastal. See alustas hooajal 1996–97 mängimist National Soccer League'is. 2005. aastal oli see üks kolmest endisest National Soccer League'i klubist, mis liitus A-League'iga. National Soccer League'is mängides tuli Perth Glory kolmel korral põhihooaja võitjaks ja kahel korral võideti finaalseeria. 2018–19 võitis Perth Glory esimest korda klubi ajaloos A-League'i põhihooaja. Hooajal 2011–12 jõuti esimest korda finaalmängudes finaali, kus kaotati Brisbane Roarile tulemusega 1:2. Hooajal 2018–19 kaotati finaalmängus Sydneyle.

Klubi kodustaadion on Perth Oval (sponsori järgi HBF Park), mis mahutab 20 500 pealtvaatajat.

Perth Glory naiskond mängib Austraalia naiste kõrgliigas W-League.

## Praegune koosseis
*Seisuga 18. november 2020*

## Saavutused
* National Soccer League
** Põhihooaja võitja (3): 1999/2000, 2001/02, 2003/04
** Finaalseeria võitja (2): 2002/03, 2003/04
* A-League'i finaalseeria
** Premiers-meister (1): 2018–19
** Finaalseeria teine koht (2): 2012, 2019
* FFA Cup:
** Teised kohad (2): 2014, 2015

## Peatreenerid

## Rekordid
* Enim mänge klubi meeskonnas – Jamie Harnwell (256 mängu aastatel 1998–2004, 2005–2011)
* Enim väravaid klubi meeskonnas – Bobby Despotovski (129 väravat aastatel 1996–2004, 2005–2007)
* Suurim võit: Perth Glory 6:0 Canberra Cosmos (3. november 1996)
* Suurim kaotus: Parramatta Power 6:0 Perth Glory (2. november 2003), Sydney FC 6:0 Perth Glory (30. detsember 2017)

## Viited

## Välislingid
* Klubi koduleht
Alexander Baumjohann

**Alexander Baumjohann** (sündinud 23. jaanuaril 1987 Waltropis) on Saksamaa jalgpallur. Ta mängib ründava poolkaitsjana Austraalia kõrgliiga klubis Sydney.

Ta alustas karjääri kodumaal Schalkes (2005–2007). Seejärel mängis ta sellistes Saksamaa klubides nagu Mönchengladbachi Borussia, Müncheni Bayern (2009–2010), Kaiserslautern (2012–2013) ja Hertha (2013–2017). Schalkes mängis ta ka aastatel 2010–2012 ning võitis 2011. aastal klubiga Saksamaa karika ja superkarika.

2017. aastal suundus ta Brasiiliasse, kust on pärit tema abikaasa Tatiane, mängides Coritiba ja Vitória meeskondades.

2018. aasta augustis sõlmis ta lepingu Austraalia kõrgliiga klubiga Western Sydney Wanderers. 2019. aasta juunis sõlmis ta kaheaastase lepingu Sydneyga.

## Saavutused
;Schalke 04
*DFB-Pokal: 2010–11
*DFL-Supercup: 2011
*DFL-Ligapokal: 2005

## Viited
Wellington Phoenix FC

**Wellington Phoenix Football Club** on Uus-Meremaa jalgpalliklubi, mis tegutseb riigi pealinnas Wellingtonis. Klubi mängib Austraalia kõrgliigas A-League.

Klubi on asutatud 2007. aasta märtsis. Hooajal 2007–08 hakkas Wellington Phoenix mängima A-League'is. Varem on Austraalia kõrgliigas mänginud Uus-Meremaa klubi New Zealand Knights, mis lõpetas tegevuse 2007. aasta jaanuaris.

Wellington Phoenix on üks vähestest klubidest maailmas, mis tegutseb teise konföderatsiooni kuuluva riigi jalgpalliliigas (Uus-Meremaa kuulub Okeaania Jalgpallikonföderatsiooni, Austraalia Aasia Jalgpalli Konföderatsiooni).

Parima saavutusena on Wellington Phoenix jõudnud Austraalia kõrgliigas hooajal 2019–20 kolmandale kohale. A-League'i finaalmängudele on jõutud kuuel korral.

Klubi kodustaadion on Westpac Stadium, mis mahutab 34 500 pealtvaatajat.

## Praegune koosseis
*Seisuga 10. november 2020*

## Peatreenerid
*  Ricki Herbert (2007–2013)
*  Ernie Merrick (2013–2016)
*  Chris Greenacre ja Des Buckingham (asetäitjad, 2016–2017)
*  Darije Kalezić (2017–2018)
*  Chris Greenacre (asetäitja, 2018)
*  Mark Rudan (2018–2019)
*  Ufuk Talay (2019–)

## Rekordid
* Enim mänge klubi meeskonnas – Andrew Durante (281 mängu aastatel 2008–2019)
* Enim väravaid klubi meeskonnas – Roy Krishna (52 väravat aastatel 2014–2019)
* Suurim võit: 8:2 mängus Central Coast Marinersi vastu (9. märts 2019)
* Suurim kaotus: 1:7 mängus Sydney vastu (19. jaanuar 2013)

## Välislingid

* Koduleht
Tarbijakaitse ja Tehnilise Järelevalve Amet

**Tarbijakaitse ja Tehnilise Järelevalve Amet** (**TTJA**) on majandus- ja kommunikatsiooniministeeriumi haldusalas tegutsev valitsusasutus, mis moodustati 2019. aastal Tarbijakaitseameti ja Tehnilise Järelevalve Ameti töö ümberkorraldamisel.

Alates 1. juunist 2022 on Tarbijakaitse ja Tehnilise Järelevalve Ameti peadirektor Kristi Talving.

## Viited

## Välislingid
*TTJA ametlik veeb
*Tarbijakaitse ja Tehnilise Järelevalve Ameti põhimäärus
*Tarbijakaitse ja Tehnilise Järelevalve Ameti põhimääruse seletuskiri eelnõude infosüsteemis
Adam Taggart

**Adam Jake Taggart** (sündinud 2. juunil 1993 Perthis) on Austraalia jalgpallur, kes mängib ründajana Jaapani kõrgliiga klubis Cerezo Osaka.

Ta alustas profikarjääri 2010. aastal kodulinnas Perth Glorys. Aastatel 2012–2014 mängis ta Newcastle Jetsis. Hooajal 2013–14 oli ta 16 väravaga Austraalia kõrgliiga suurim värvakütt. Ta sai sellega teise Newcastle Jetsi mängijana ajaloos A-League'i suurima väravaküti tiitli. Samal hooajal valiti ta liiga parimaks noormängijaks ja lisaks hooaja sümboolsesse koosseisu.

Pärast edukat hooaega Austraalias liitus ta 2014. aasta juunis Inglismaa esiliiga klubiga Fulham, kellega sõlmis kolmeaastase lepingu. Üheski mängus ta hooajal 2014–15 liigas väljakule ei pääsenud. Hooaja 2015–2016 esimese poole veetis ta laenul Šotimaa kõrgliiga klubis Dundee United.

2016. aasta jaanuaris liitus ta taas Perth Gloryga. Hooajal 2015–16 ta Perth Glory eest mängida ei saanud, kuna FIFA reeglite järgi ei saa üks mängija ühe hooaja jooksul olla registreeritud rohkem kui kahes klubis. Hooajal 2016–17 säras ta taas Perth Glory särgis, lüües liigas 12 väravat. Hooajal 2018–2019 mängis ta Brisbane Roaris.

2019. aasta veebruaris liitus ta Lõuna-Korea kõrgliiga klubiGA Suwon Samsung Bluewings. 2019. aasta liigahooajal lõi ta 20 väravat, millega oli Lõuna-Korea kõrgliiga suurim väravakütt. Lisaks valiti ta liiga hooaja sümboolsesse koosseisu. Samal aastal võitis ta klubiga Lõuna-Korea karika.

2020. aasta detsembris sõlmis Taggart lepingu Cerezo Osakaga.

Debüüdi Austraalia jalgpallikoondises tegi Taggart 2012. aasta detsembris mängus Hongkongi vastu. Esimese ja teise värava lõi ta koondise särgis hiljem samal kuul mängus Hiina Taipei vastu. Ta kuulus Austraalia koondisse 2014. aasta maailmameistrivõistlustel.

## Saavutused
;Suwon Samsung Bluewings
*KFA Cup: 2019

## Viited
Kalifa Cissé

**Kalifa Cissé** (sündinud 9. jaanuaril 1984 Dreux's) on endine Mali jalgpallur, kaitsev poolkaitsja või keskkaitsja.

Cissé mängis klubikarjääri jooksul Portugali klubides Estoril ja Boavista, Inglismaa klubides Reading, sealhulgas hooajal 2007–08 Premier League'is, lüües seejuures 26. detsembril 2007 mängus Tottenham Hotspuri vastu oma karjääri ainsa värava Inglismaa kõrgliigas, Bristol City ja Derby County, USA-s Major League Socceri (MLS) klubis New England Revolution ning Tai kõrgliigaklubides.

2018. aasta juunis sõlmis ta üheaastase lepingu Austraalia kõrgliigaklubiga Central Coast Mariners. Ta teatas jalgpallurikarjääri lõpetamisest 2019. aasta jaanuaris, alustades seejärel tööd treenerina Central Coast Marinersi akadeemias.

Cissé esindas Malid koondises aastatel 2008–2012 kokku viiel korral.

## Viited
Matt McKay

**Matthew Graham McKay** (sündinud 11. jaanuaril 1983 Brisbane'is) on endine Austraalia jalgpallur. Tema mängupositsioonid olid keskpoolkaitsja, vasakpoolkaitsja või vasakkaitsja.

2001. aastast mängis ta National Soccer League'i klubis Brisbane Strikers. 2005. aastal liitus ta Brisbane Roariga, kus mängis kuus hooaega järjest. Vahepeal oli ta laenul Lõuna-Korea kõrgliiga klubis Incheon United ja Hiina kõrgliiga klubis Changchun Yatai. Hooajal 2010–11 võitis ta Brisbane Roariga nii A-League'i põhihooaja kui ka finaalseeria.

2011. aastal mängis ta mõnda aega Šotimaa kõrgliigas Rangersis. 2012. aasta hooaja mängis ta Lõuna-Korea kõrgliigas Busan IParkis.

2013. aastal liitus ta taas Brisbane Roariga. Kohe esimesel hooajal võitis ta klubiga taas nii A-League'i põhihooaja kui ka finaalseeria.

Hooaegadel 2006-07 ja 2010-11 valiti McKay Brisbane Roari hooaja parimaks mängijaks. 2011. aastal valiti ta lisaks Austraalia aasta jalgpalluriks. Hooajal 2010–11 valiti ta A-League'i hooaja ja 2015. aastal A-League'i kümnendi sümboolsesse koosseisu.

Ta lõpetas karjääri 2019. aastal.

Austraalia jalgpallikoondisse kuulus McKay aastatel 2006–2016. Ta esindas Austraaliat koondises 59 mängus ja lõi kaks väravat. Esimese värava lõi ta 6. septembril 2012 sõprusmängus Liibanoni vastu ja teise 2015. aasta Aasia meistrivõistluste teises alagrupimängus Omaani vastu. 2015. aastal tuli ta koondisega Aasia meistriks ja sai 2011. aastal hõbemedali. Lisaks kuulus ta koondisse 2014. aasta maailmameistrivõistlustel.

## Saavutused
;Brisbane Roar
*A-League'i põhihooaeg: 2010–11, 2013–14
*A-League'i finaalseeria: 2010–11, 2013–14
Dimitri Petratos

**Dimitrios Petratos** (sündinud 10. novembril 1992 Sydneys) on Austraalia jalgpallur. Ta mängib ründava poolkaitsjana Austraalia kõrgliiga klubis Western Sydney Wanderers.

Ta on suurema osa karjäärist veetnud Austraalia kõrgliiga klubides, kuid on mänginud ka Malaisias ja Lõuna-Koreas. Austraalia kõrgliigas on ta mänginud aastatel 2010–2012 Sydneys, 2013–2017 Brisbane Roaris ja 2017–2020 Newcastle Jetsis. Hooajal 2013–14 tuli ta Brisbane Roariga Austraalia kõrgliiga nii põhihooaja kui ka finaalseeria meistriks.

2020. aastal liitus ta Saudi Araabia kõrgliiga klubiga Al Wehda. 2021. aasta augustis naasis ta Austraalia kõrgliigasse, liitudes laenulepingu alusel 

Debüüdi Austraalia jalgpallikoondises tegi Petratos 24. märtsil 2018 sõprusmängus Norra vastu. Samal aastal kuulus ta Austraalia koondisse maailmameistrivõistlustel Venemaal.

Petratos on Kreeka päritolu. Ta on pärit jalgpallurite perekonnast ning tema neli õde-venda on samuti jalgpallurid.

## Saavutused
;Brisbane Roar
*A-League'i põhihooaeg: 2013–14
*A-League'i finaalseeria: 2013–14
Tekkel

**Tekkel** on üliõpilase või õpilase vormimüts. Eesti teklid on nokkmütsi kujuga ja jagunevad üldmütsiks, mida võivad kanda kõik üliõpilased, ning värvitekliks, mis on õppeasutuse või üliõpilasorganisatsiooni värvides ja mida võivad kanda vaid vastava institutsiooni liikmed.

Rebaseteklid on ühevärvilised, enamasti mustad; neid kannavad värve kandvate üliõpilasorganisatsioonide noorliikmed.
Toivo Kotov

**Toivo Kotov** (sündinud 14. märtsil 1949 Tallinnas) on eesti orienteeruja, treener ja sporditegelane.

1968. aastal lõpetas ta Tallinna Polütehnikumi raadiotehnika eriala.

Aastatel 1975–1978 töötas ta Laste Ekskursiooni ja Turismi Keskmaja instruktorina, 1978–1982 Lüllemäe õppespordibaasi instruktorina, hiljem Karula sovhoosi peaenergeetikuna.

Aastatel 1971–1975 võitis ta Eesti meistrivõistlustel orienteerumisjooksus 1 hõbeda ja 2 pronksi. Meistersportlane orienteerumises 1973. aastast. Raadioorienteerumises tuli 5 korda ja rebasejahis 2 korda Eesti meistriks.

Aastatel 1971–1977 oli ta Tallinna orienteerumispäevakute eestvedaja.

Ta oli Sixten Silla esimene treener. Ta on Lüllemäe orienteerumisklubi Juku-Peedu asutaja ja juht.

Ta on joonistanud orienteerumiskaarte, tegutsenud rajameistrina ja kirjutanud orienteerumisteemalisi artikleid.

## Tunnustus
* 2023 Valgetähe V klassi teenetemärk

## Viited

## Välislingid
*Sirje Lemmik. Orienteerumisele pühendunud perekond. Lõuna-Eesti Postimees, 9. juuli 2016
Amherst (New Yorgi osariik)

**Amherst** on linn Erie maakonnas New Yorgi osariigis Ameerika Ühendriikides.

Linn rajati aastal 1818 ja on nimetatud Jeffrey Amhersti järgi. Tegu on Buffalo eeslinnaga. Seal asub Buffalo ülikool.

## Viited
Edom

**Edom** ehk **Idumea** oli vanaaja maakond ja kuningriik Lõuna-Palestiinas, Surnumere ja Al-‘Aqabah’ lahe vahel. Alates 13. sajandist eKr asustasid seda piirkonda edomlased (ehk idumealased).

## Viited
Amherst

**Amherst** on mitme koha nimi.

Ameerika Ühendriikides
*Amherst (Colorado), asula Colorado osariigis
*Amherst (Massachusetts), linn Massachusettsi osariigis
*Amherst (New York), linn New Yorgi osariigis
*Amherst (Ohio), linn Ohio osariigis
*Amherst (Texas), linn Texase osariigis
*Amherst (Virginia), linn Virginia osariigis

Kanadas
*Amherst (Nova Scotia), linn Nova Scotia provintsis
Pidula jõgi

**Pidula jõgi** (ka *Veskioja*) on oja Saaremaa loodeosas. Jõe pikkus on 3,7 km, valgla pindala 7,2 km² . Jõgi suubub paremalt Veskijõkke.

## Viited

## Välislingid
*
Pärimusmuusika Lõikuspidu

**Pärimusmuusika Lõikuspidu** on igal aastal oktoobris Viljandis toimuv pärimusmuusikafestival. Festivali korraldab Eesti Pärimusmuusika Keskus.

2018 toimus 16. festival.

Festivali raames jagatakse Etnokulbi-nimelist auhinda.

## Viited
Haridusteaduse ja õpetajakoolituse edendamise programm

**Haridusteaduse ja õpetajakoolituse edendamise programm** (lühendatult EDUKO või Eduko) oli 2008-2015 Sihtasutuse Archimedes programm, mille eesmärkide seas oli Eesti pedagooge muuta professionaalsemaks. Programmi rahastati Euroopa Liidu struktuurivahenditest.

## Viited

## Välislingid
*http://eduko.archimedes.ee/
Ronald Vargas

**Ronald Alejandro Vargas Aranguren** (sündinud 2. detsembril 1986 Guatires) on endine Venezuela jalgpallur (ründav poolkaitsja või äärepoolkaitsja).

Ta alustas karjääri kodumaal Caracases, kellega tuli hooajal 2006–07 Venezuela meistriks. Seejärel mängis ta Belgia kõrgliiga klubides Club Brugge ja Anderlecht, kellega tuli kolmel korral Belgia meistriks, Türgi kõrgliigas Balıkesirsporis ja Kreeka kõrgliigas AEK Ateena.

2017. aasta septembris liitus ta Austraalia kõrgliiga klubiga Newcastle Jets. 2019. aastal suundus ta tagasi Belgia kõrgliigasse, liitudes Oostendega. Jalgpallurikarjääri lõpetas ta 2021. aastal Belgia klubis Deinze.

Debüüdi Venezuela jalgpallikoondises tegi Vargas 2008. aasta veebruaris mängus Haiti vastu. Esimese värava lõi ta koondise särgis sama aasta 6. juunil sõprusmängus Brasiilia vastu. Ta kuulus Venezuela koondisse 2015. aasta Copa Américal. Venezuela koondises mängis ta aastatel 2008–2015 kokku 23 korda ja lõi kolm väravat.

## Saavutused
;Caracas FC
*Venezuela Primera División: 2006–07
;R.S.C. Anderlecht
*Belgia liiga: 2011–12, 2012–13, 2013–14
*Belgia superkarikas: 2012, 2013
;AEK
*Kreeka karikas: 2015–16
Mustjala festival

**Mustjala festival** (ka **Mustjala muusikapäevad**) on Saare maakonnas Mustjalas toimuv klassikalise ja džässmuusika festival. Festivali korraldab MTÜ Loovüksus. Kunstiline juht on Aare Tammesalu.

Esimene Mustjala festival toimus 1995. aastal. Esinejad on tunnustatud Eesti välismaa interpreedid. Kontserdid toimuvad kirikutes, Tagaranna kalurikülas, Loona ja Pidula mõisas, Ninase puhkekülas, Pidula Forellis jm.

## Viited

## Välislingid
* Mustjala festivali veebisait
Teadusandmed

**Teadusandmete** (inglise keeles *research data*) all mõistetakse (mis iganes vormis või meediumis) talletatud teavet, mis on vajalik uurimisprojekti jooksul tehtud tähelepanekute ja saadud tulemuste või väljundite kinnitamiseks või tõendamiseks. Samuti võib olla teadusandmeid vaja kasutada selleks, et tagada vastavus õigusnormidega. Teadusandmete puhul on tegemist teabega, eelkõige faktide ja arvudega, mida kogutakse eesmärgiga seda analüüsida ja võimalusel kasutada argumentatsiooni, arutelu või kalkulatsiooni alusena. Teadusandmete hulka kuuluvad näiteks statistilised andmed, katsete tulemused, mõõtmisandmed, välitöödel kogutud vaatlusmaterjal, uuringutulemused, intervjuusalvestised, artefaktid ja pildimaterjal.  

**Avatud teadusandmed** (inglise *open research data*) on teadlaste, uurimisrühmade, uurimisasutuste loodud ja teadustöös kasutatavad andmed, mis on tehtud elektrooniliselt vabalt kättesaadavaks ja taaskasutatavaks . Avaandmeid võib piiranguteta alla laadida, levitada ja teadustöös kasutada, nõudeks on korrektne viitamine autorile ja andmete kasutamine vastavalt litsentsitingimustele .

Teadusuuringu kavandamise käigus on oluline läbi mõelda ja kirja panna, kuidas toimub andmete kogumine ja nendega töötamine uuringu vältel, kellel on ligipääs andmetele ja vastutus andmete eest, mis saab andmetest pärast projekti lõppemist jne. Selleks tuleb luua andmehaldusplaan ning edasise töö käigus seda järgida.  Teadusandmete halduse all mõistetakse kõiki tegevusi andmetega, mis tagavad teadusandmete kõrge kvaliteedi: andmete organiseerimine, dokumenteerimine, säilitamine, arhiveerimine, mis võimaldavad andmetele juurdepääsu ja andmete taaskasutust .

## Vaata ka

* Avatud teadus
* Avaandmed
* Andmed
* Andmehaldusplaan

## Viited